**η ΥΠΟΒΟΛΗ των ΑΙΤΗΣΕΩΝ ΧΡΗΜΑΤΟΔΟΤΗΣΗΣ**

**στην Πρόσκληση «ΒΕΛΤΙΩΣΗ ΟΔΙΚΗΣ ΑΣΦΑΛΕΙΑΣ»**

**θα γίνεται στο Υπουργείο Εσωτερικών, Δραγατσανίου 2 & Σταδίου,**

**στον 4ο όροφο και ώρες 09:00 με 14:00 καθημερινά**

|  |  |  |
| --- | --- | --- |
| **α/α** | **ΕΡΩΤΗΣΗ** | **ΑΠΑΝΤΗΣΗ** |
| **1.** | Πού είναι διαθέσιμα τα έγγραφα της Πρόσκλησης ΒΕΛΤΙΩΣΗ ΟΔΙΚΗΣ ΑΣΦΑΛΕΙΑΣ; | <https://www.ypes.gr/politikes-kai-draseis/proskliseis-tameiou-anakampsis>https://greece20.gov.gr/?calls=prosklisi-gia-tin-ypovoli-aitiseon-chrimatodotisis-gia-symmetochi-sto-programma-veltiosi-odikis-voitheias |
| **2.** | Ως προς τις ενέργειες επικοινωνίας απαιτείται οριζόντιο υποέργο μέτρων δημοσιότητας; | Σχετικά με τα μέτρα δημοσιότητας δεν απαιτείται ξεχωριστό υποέργο, αλλά να τηρηθούν τα προβλεπόμενα του Ταμείου Ανάκαμψης, βλ. <https://greece20.gov.gr/epikoinwnia-dimosiotita/> |
| **3.** | Όταν μία Περιφέρεια περιλαμβάνει στην πρότασή της και υποέργο αρμοδιότητας μη τουριστικού δήμου, με μόνιμο πληθυσμό < 20.000 κατοίκων, το υποέργο αυτό προσμετράται στο πλαφόν των πέντε (5) κύριων υποέργων που έχει δικαίωμα ως Περιφέρεια να υποβάλει; | Όχι, τα υποέργα των δήμων της κατηγορίας αυτής, μη τουριστικοί δήμοι < 20.000 κατοίκων και εφόσον πρόκειται για έργο αρμοδιότητας των δήμων αυτών, δεν προσμετρώνται στο πλαφόν των πέντε (5) κύριων υποέργων που έχει δικαίωμα η κάθε Περιφέρεια να υποβάλει. |
| **4.** | Οι ασφαλτοστρώσεις αποτελούν επιλέξιμη ενέργεια στο πλαίσιο της Πρόσκλησης «Βελτίωση Οδικής Ασφάλειας»; | Παρεμβάσεις ασφαλτόστρωσης αποκλειστικά δεν μπορεί να είναι κύριες/οριζόντιες δράση.Η Πρόσκληση αποσκοπεί στη βελτίωση της ασφάλειας σε επικίνδυνα σημεία του οδικού δικτύου π.χ. στροφές με κακές κλήσεις, πρανή/κατολισθήσεις, διαβάσεις κ.ο.κ και όχι οριζόντια στη βελτίωση του οδοστρώματος και σε συνήθεις εργασίες τακτικής συντήρησης αρμοδιότητας των Δικαιούχων. |
| **5.** | Η υπηρεσία ενοικίασης συνεργείου διάστρωσης-ασφαλτόστρωσης είναι επιλέξιμη; | Εφόσον ο δικαιούχος δε διαθέτει κάποιο όχημα/μηχάνημα για την υλοποίηση του έργου, και εφόσον η συνολική δαπάνη Προμήθειας και Υπηρεσίας δεν ξεπερνά την δαπάνη του αντίστοιχου επιμετρούμενου έργου (υλοποίηση με εργολαβία), είναι δυνατή η χρηματοδότηση της Προμήθειας και της αναγκαίας Υπηρεσίας, τηρώντας την κείμενη νομοθεσία και τους κανόνες περί ανταγωνισμού και μη κατάτμησης του έργου. |
| **6.** | Πώς δηλώνεται ο φορέας υλοποίησης/εταίρου στο ΤΔΕ για τα συνοδά Υποέργα Αρχαιολογικών Εργασιών και Ερευνών.  | Στο έγγραφο "Δ1\_Οδ.1\_Οδηγίες Συμπλήρωσης ΤΔΕ" του εγκεκριμένου Εγχειριδίου Διαδικασιών του Συστήματος Διαχείρισης και Ελέγχου του Ταμείου Ανάκαμψης διευκρινίζεται ότι *"Στην περίπτωση έργου, η υλοποίηση του οποίου πραγματοποιείται από πλέον του ενός φορέα υλοποίησης ή από συνεργασία φορέων, η οποία προκύπτει από σχετική συμφωνία, τα πεδία του Τμήματος Β συμπληρώνονται για κάθε ένα φορέα ξεχωριστά (δηλαδή τα εν λόγω πεδία επαναλαμβάνονται τόσες φορές έως ότου συμπληρωθούν τα στοιχεία όλων των φορέων υλοποίησης). Σημειώνεται ότι πρώτα συμπληρώνονται τα στοιχεία του Φορέα Υλοποίησης που έχει το συντονισμό και τη γενική ευθύνη για το σύνολο του έργου (π.χ. συντονιστής) και στη συνέχεια των υπολοίπων φορέων, στους οποίους αποδίδεται ο ρόλος του Εταίρου "* Επιπλέον, για το Τμήμα Β οι οδηγίες αναφέρουν ότι *"... Ο πίνακας του Φορέα Υλοποίησης συμπληρώνεται αυτόματα από το σύστημα και για την εισαγωγή κάθε επιπλέον φορέα γίνεται προσθήκη επιπλέον πίνακα."*Ήδη στο επισυναπτόμενο στα έγγραφα της Πρόσκλησης "Βελτίωση Οδικής Ασφάλειας" ΤΔΕ το πεδίο του φορέα υλοποίησης του Τμήματος Β είναι προσυμπληρωμένο με τα στοιχεία του Υπουργείου Εσωτερικών.Κατά συνέπεια θα πρέπει να προστεθεί πίνακας για να δηλωθεί ο δικαιούχος ως φορέας υλοποίησης της προτεινόμενης Πράξης και εφόσον η πρόταση περιλαμβάνει συνοδό Υποέργο "Αρχαιολογικές Έρευνες & Εργασίες", θα πρέπει να προστεθεί επιπλέον πίνακας όπου θα δηλωθεί φορέας υλοποίησης/εταίρος η οικεία ΕΦΑ. |
| **7.** | **α)** Δήμοι, όπως αυτοί έχουν συσταθεί με το Νόμο 3852/2010, οι οποίοι περιλαμβάνουν χαρακτηρισμένους με το Π.Δ/γμα 899/1976 τουριστικούς τόπους και έχουν πληθυσμό μικρότερο των 20.000 κατοίκων δικαιούνται να υποβάλλουν αίτηση χρηματοδότησης στο πλαίσιο της παρούσας Πρόσκλησης; **β)** Οι προτάσεις των Δήμων του σημείου α’ πρέπει να αφορούν αποκλειστικά στους χαρακτηρισμένους με το Π.Δ/γμα 899/1976 τουριστικούς τόπους ή στο σύνολο της εδαφικής τους περιφέρειας; | **α)** Η ύπαρξη χαρακτηρισμένων με το Π.Δ/γμα 899/1976 τουριστικών τόπων εντός των διοικητικών ορίων Δήμων με πληθυσμό μικρότερο των 20.000 κατοίκων, όπως αυτοί συστάθηκαν με τον Ν. 3852/2010, εξασφαλίζει στους εν λόγω ΟΤΑ α’ βαθμού το δικαίωμα υποβολής αίτησης χρηματοδότησης στην παρούσα Πρόσκληση.**β)** Για τους Δήμους του σημείου α’ οι προτεινόμενες επεμβάσεις δεν είναι απαραίτητο να αφορούν αποκλειστικά στους χαρακτηρισμένους με το σχετικό Π.Δ/γμα τουριστικούς τόπους. Είναι δυνατόν να αφορούν και στις λοιπές περιοχές της εδαφικής τους περιφέρειας.  |
| **8.** | Επιτρέπεται η υποβολή αίτησης χρηματοδότησης στην περίπτωση που για τις απαιτούμενες εγκρίσεις/αδειοδοτήσεις (π.χ. περιβαλλοντική, Υπηρεσιών Αρχαιολογίας κ.ο.κ) έχει υποβληθεί αίτημα στην αρμόδια Υπηρεσία και η σχετική έγκριση/άδεια δεν έχει εκδοθεί; | Όταν η αδειοδότηση επηρεάζει το φυσικό αντικείμενο πρέπει να υπάρχει άδεια/έγκριση της αρμόδιας Υπηρεσίας (πχ ΑΕΠΟ). Σε διαφορετική περίπτωση στο υλικό τεκμηρίωσης της πρότασης επισυνάπτεται το πρωτοκολλημένο έγγραφο του αιτήματος προς την αρμόδια Υπηρεσία και αποστέλλεται η απάντηση κατόπιν της έκδοσής της συμπληρωματικά (πχ Κυκλοφοριακά Δεδομένα). |
| **9.** | Είναι επιλέξιμα έργα για τα οποία το προσυμβατικό στάδιο έχει εκκινήσει κατόπιν της 1ης Φεβρουαρίου 2020 και το σχέδιο σύμβασης έχει υποβληθεί προς έλεγχο στο Ελεγκτικό Συνέδριο; | Το έργο θεωρείται επιλέξιμο σύμφωνα με τη 4.1.8 παράγραφο, σελ. 14 της Πρόσκλησης, εφόσον δεν έχει ολοκληρωθεί ο προσυμβατικός έλεγχος και δεν έχει εκδοθεί οριστική απόφαση κατακύρωσης. |
| **10.** | Είναι δυνατόν η βελτίωση του οδοφωτισμού να αποτελεί μεμονωμένη πρόταση ή θα πρέπει να συνδυάζεται με κάποια από τις υπόλοιπες ενέργειες της Δράσης Α.1 προς εξασφάλιση ολοκληρωμένων παρεμβάσεων, σύμφωνα με τα οριζόμενα στην Πρόσκληση; | Εφόσον π.χ. σε κάποιους κόμβους αιτία ατυχημάτων είναι ο ελλιπής φωτισμός δύναται να υπάρχει αντίστοιχο υποέργο, όχι όμως συλλήβδην για μεγάλο τμήμα του οδικού δικτύου του δήμου. Επιπλέον, για την πληρότητα του έργου θα πρέπει στα σημεία αυτά να υπάρχει και η αναγκαία σήμανση.Στην περίπτωση όμως ενός υφιστάμενου ποδηλατοδρόμου, που η αιτία ατυχημάτων είναι π.χ. ο ελλιπής φωτισμός, η σήμανση και κάποια διαχωριστικά, είναι επιλέξιμος ο φωτισμός σε όλο το μήκος του ποδηλατοδρόμου, καθώς και τα συνοδά αυτού (σήμανση, διαχωριστικά κλπ).Τα ανωτέρω πρέπει να τεκμηριώνονται με φωτογραφική αποτύπωση, χρήση στοιχείων κυκλοφοριακού φόρτου, τουριστικών αιχμών, τροχαίων ατυχημάτων κ.λ.π. της οικείας Τροχαίας/Αστυνομίας (σύμφωνα με τα οριζόμενα της Πρόσκλησης). |
| **11.** | Για τις παρεμβάσεις Α.Π.Ε., τηρουμένης της προϋπόθεσης μη ύπαρξης οικονομικής δραστηριότητας προς πώληση (συμψηφισμός με τις παροχές του - net ή virtual net metering), τίθεται κάποιος περιορισμός ως προς τη θέση εγκατάστασης; | Οι ΑΠΕ μπορούν να εφαρμοστούν σε οποιαδήποτε θέση ιδιοκτησίας του Δήμου, σύμφωνα με τα οριζόμενα στην Πρόσκληση. Η εγκατεστημένη ισχύς όμως, δεν πρέπει να ξεπερνά την απαιτούμενη ενέργεια του προτεινόμενου οδοφωτισμού (υπολογισμοί σε ετήσια βάση). |
| **12.** | Χρηματοδοτείται η ασφαλτόστρωση οδών εντός οικισμών που παρουσιάζουν προβλήματα λόγω διέλευσης δικτύων; | Η αποκατάσταση των τμημάτων των οδικών αξόνων στα οποία κατασκευάζονται/επισκευάζονται δίκτυα υποδομής εντάσσεται στο φυσικό αντικείμενο των υλοποιούμενων έργων αυτών και η τυχόν επικινδυνότητα που προκύπτει πρέπει να αντιμετωπίζεται στο πλαίσιο των εργολαβιών αυτών. Τα έργα διαχείρισης των ομβρίων στο πλαίσιο της Πρόσκλησης "Βελτίωση Οδικής Ασφάλειας" αφορούν σε στοχευμένες παρεμβάσεις, που αποσκοπούν στην επίτευξη ορθής και ταχείας απαγωγής των υδάτων σε σημεία του οδοστρώματος στα οποία έχει διαπιστωθεί το συγκεκριμένο πρόβλημα. |
| **13.** | Οι οριζόντιες δράσεις πρέπει να αποτυπώνονται σε ξεχωριστά υποέργα; | Κάθε οριζόντια δράση αποτελεί ξέχωρο υποέργο με ρητή αναφορά στο κύριο έργο που σχετίζεται.Απαιτείται σχετική αιτιολόγηση και προσδιορισμός της δαπάνης, όπως αναλύεται στην πρόσκληση (Αρχαιολογία, ΟΚΩ κτλ).Οι δαπάνες των έργων/προμηθειών μπορούν να περιλαμβάνουν και τις δαπάνες εκσκαφών/μεταφοράς των Αποβλήτων Εκσκαφών, Κατασκευών και Κατεδαφίσεων (ΑΕΚΚ). Η δαπάνη που απαιτείται για την είσοδο και επεξεργασία αυτών των αποβλήτων στη μονάδα διαχείρισης ΑΕΚΚ, πρέπει να αποτυπώνεται είτε σε διακριτό υποέργο είτε απολογιστικά στον Π/Υ του κυρίως υποέργου, με ένδειξη ότι αφορά στις σχετικές δαπάνες ΑΕΚΚ ώστε να είναι εφικτή η διάκρισή τους από τις λοιπές απολογιστικές δαπάνες. Και στις δύο περιπτώσεις πρέπει να παρέχεται σχετική τεκμηρίωση για την εκτίμηση της αιτούμενης δαπάνης. |
| **14.** | Οι μελέτες πρέπει να είναι θεωρημένες από την υπηρεσία που διαθέτει την επάρκεια, σε περίπτωση προγραμματικής σύμβασης; | Οι Μελέτες πρέπει να είναι αρμοδίως θεωρημένες με βάση την κείμενη Νομοθεσία. |
| **15.** | Σε προτεινόμενη πράξη στην πρόσκληση είναι επιλέξιμες οι ακόλουθες δαπάνες;α) εργασιών οδοστρωσίας και ασφαλτόστρωσης σε υφιστάμενο οδόστρωμα λόγω διευρύνσεων πεζοδρομίων και απαίτησης αλλαγή υψομέτρων ερυθράς της οδού;β) κατασκευή/επέκταση δικτύου ομβρίων και κατασκευή φρεατίων υδροσυλλογής; | Οι δαπάνες αυτές δύναται να είναι επιλέξιμες συναρτήσει της τεκμηρίωσης του υποέργου. |
| **16.** | Στο αρχείο Λίστα Ελέγχου Πληρότητας ο δικαιούχος συμπληρώνει την λίστα των δεικτών; | Ναι, το αρχείο αυτό πρέπει να προ-συμπληρωθεί από τον Δικαιούχο. |
|  |  |  |